[{"text_idx": "#000001", "text": "Veterinaar tegi vea vo\u0303i ka\u0308itus valesti?"}, {"text_idx": "#000002", "text": "Kuidas Sina saad aidata Ukraina loomi?"}, {"text_idx": "#000004", "text": "Ts\u030cints\u030ciljad ehk villakhiired on pa\u0308rit Lo\u0303una-Ameerikast Andide ma\u0308estikualadelt. Seal elasid nad kaljulo\u0303hedes, asustades suuri alasid 900 \u2013 4500 meetri ko\u0303rgusel merepinnast.\nVa\u0308limuselt sarnanevad ts\u030cints\u030ciljad pigem orava vo\u0303i ja\u0308nesega kui hiire vo\u0303i rotiga. Nad erinevad teistest na\u0308rilistest selle poolest, et neil on umbes 10 -20 cm pikkune suur karvane saba nagu oraval. Villakhiire keha keskmine pikkus on 30 cm ja loom kaalub 470 \u2013 900 grammi. Emasloomad on tavaliselt suuremad kui isased. Ts\u030cints\u030ciljal on mustad silmad, o\u0303hukesed la\u0308bipaistvad ko\u0303rvad ning a\u0308a\u0308rmiselt kohev ja pehme enam kui 2 cm pikkune enamasti sinakashall karvkate. Ts\u030cints\u030ciljad on ko\u0303ige tihedama karvkattega imetajad \u2013 u\u0308hest karvana\u0308a\u0308psust kasvab va\u0308lja kuni 60 alus- ja\npealiskarva. Seepa\u0308rast on neid juba 16. sajandist kasutatud karusloomadena. Pidev ku\u0308ttimine viis loomakesed aga 19 sajandi lo\u0303puks peaaegu va\u0308ljasuremiseni. Ta\u0308napa\u0308eval kasvatatakse neid paljudes karusloomakasvatustes. Tihe karv on loomadele vajalik, et kaitsta end ku\u0308lma, kuuma ja parasiitide eest.\nNad on o\u0308ise eluviisiga, seeto\u0303ttu on neil 12 cm pikad ja\u0308igad vurrud, mida kasutavad o\u0308o\u0308sel kompimiseks.\nEestisse jo\u0303udsid esimesed 50 ts\u030cints\u030ciljat 1990. aastal Ameerikast u\u0308he toetusprogrammi raames, et edendada Eesti po\u0303llumajandust.\nLemmikuna peetavate ts\u030cints\u030ciljade eluiga on 10-15 aastat, u\u0308ksikud on elanud ka 20-aastaseks."}, {"text_idx": "#000005", "text": "Ts\u030cints\u030ciljad on va\u0308ga ma\u0308nguhimulised ja uudishimulikud loomad, kellele meeldib joosta ja hu\u0308pata. Leebe ja so\u0303braliku iseloomuga villakhiired hammustavad vaid siis, kui neid ehmatatakse.\nArukate loomadena on ts\u030cints\u030ciljad vo\u0303imelised a\u0308ra tundma ha\u0308a\u0308li ja harjutamisel ka lihtsamaid ka\u0308sklusi. A\u0308ra oota, et temast saab sulle kohe su\u0308leloom. Seda on vo\u0303imalik pika aja ja vaevaga saavutada, kuid pigem eelistavad nad a\u0308rkvel olles vabalt ringi liikuda ja u\u0308mbrust uudistada.\nPa\u0308eval ts\u030cints\u030ciljad magavad, misto\u0303ttu vajavad nad rahulikku u\u0308mbritsevat keskkonda. Liiga aktiivne keskkond ja palju la\u0308rmi vo\u0303ivad po\u0303hjustada stressi. Seega sobivad ts\u030cints\u030ciljad inimesele vo\u0303i perekonnale, kes pa\u0308eval to\u0308o\u0308tavad ning soovivad endale o\u0303htul koju tulles ma\u0308nguso\u0303pra.\nKindlasti tuleb ts\u030cints\u030ciljat va\u0308hemalt paar-kolm korda na\u0308dalas puurist va\u0308lja jooksma lasta. Arvesta sellega, et nad on va\u0308ga va\u0308ledad, hu\u0308ppavad u\u0308sna ko\u0303rgele ja na\u0308rivad ko\u0303ike (po\u0303randaliiste, tapeeti, kappe, vaipa, diivanit), seega ja\u0308lgi hoolega, et ko\u0303ik elektrijuhtmed oleksid kaetud vo\u0303i eemaldatud. Samuti tuleb ja\u0308lgida, et jooksualal poleks selliseid kohti, kuhu loom saaks peitu pugeda, nii et sa teda ka\u0308tte enam ei saa. Vabalt jooksmise ajal tasub ts\u030cints\u030ciljal kogu aeg silma peal hoida."}, {"text_idx": "#000006", "text": "Ts\u030cints\u030ciljad on taimetoidulised ja ei vaja loomseid valke. Nende po\u0303hitoit on hein ja spetsiaalselt ts\u030cints\u030ciljadele mo\u0303eldud graanulid. Hein peab pidevalt ees olema, graanuleid tuleks anda pa\u0308evas 2-3 supilusikata\u0308it. Vahel vo\u0303ib pakkuda ka va\u0308rsket (salatileht, tu\u0308kike o\u0303una, kurki vo\u0303i porgandit), aga liialdada sellega ei tohi \u2013 liiga palju va\u0308rsket tekitab ko\u0303hulahtisust.\nMaiustusena vo\u0303ib ts\u030cints\u030ciljadele anda paar korda na\u0308dalas rosinat, pa\u0308hklit, kuivikut. Poes mu\u0308u\u0308davate ts\u030cints\u030ciljade maiustega ei tohi samuti liialdada. Loomakesed ei suuda ha\u0308sti seedida rasvaseid ja proteiinirikkaid toite ega liigselt va\u0308rsket. Seepa\u0308rast peab nende menu\u0308u\u0308 koosnema vaid neile mo\u0303eldud toidust ja ei tasu eksperimenteerida enda arust maitsvate asjadega.\nJoogipudel puhta va\u0308rske veega peab kogu aeg puuris olema.\nTs\u030cints\u030ciljade hambad kasvavad pidevalt. Seeto\u0303ttu on va\u0308ga oluline, et puuris oleks na\u0308rimiskivi vo\u0303i/ja lehtpuuoks (eelistada tuleks o\u0303unapuuoksi), mida na\u0308rides nad saavad oma hambaid kulutada. Mitte mingil juhul ei tohi na\u0308rimiseks anda okaspuuoksi, sest neis sisalduv vaik on loomadele mu\u0308rgine."}, {"text_idx": "#000007", "text": "Ts\u030cints\u030cilja puuri mo\u0303o\u0303dud peaksid olema va\u0308hemalt 50\u00d750 cm ning ko\u0303rgus mitte alla 70 cm. Puuri ko\u0303rgus on va\u0308ga oluline, samuti see, et puuris oleks riiuleid, mis vo\u0303imaldavad hu\u0308pata. Mida suurem puur, seda paremini loom end tunneb.\nLisaks toiduno\u0303ule, heinaku\u0308nale ja joogipudelile peaks puuris olema ka suurematele na\u0308rilistele mo\u0303eldud toru vo\u0303i majake, kuhu loom saab soovi korral varjuda, samuti puidust ma\u0308nguasju vo\u0303i pappkarpe, et ta saaks oma na\u0308rimivajadust rahuldada.\nTs\u030cints\u030ciljad on a\u0308a\u0308rmiselt puhtad loomad ja armastavad end pesta. Pesemiseks kasutavad nad spetsiaalset peenikest liiva, milles end veeretades vabanevad rasvast ja o\u0303list ning hoiavad kasuka korras. Liivavann tuleks puuri panna 2-3 korda na\u0308dalas; liiva pidevalt puuris hoida pole mo\u0303tet, sest siis see ma\u0308a\u0308rdub ja kasuka puhastamiseks enam ei ko\u0303lba.\nPuuri po\u0303hja sobib aluspanuks loomapoodides mu\u0308u\u0308dav lehtpuusaepuru.\nPuuri tuleks puhastada va\u0308hemalt kahe na\u0308dala tagant, riiuleid on vaja lapiga sagedamini u\u0308le ka\u0308ia."}, {"text_idx": "#000008", "text": "Ts\u030cints\u030ciljad saavad suguku\u0308pseks 7-9-kuuselt, tiinus kestab 111 pa\u0308eva, pesakonnas on tavaliselt 1-3 poega. Vastsu\u0308ndinud ts\u030cints\u030cilja on su\u0308ndimise hetkeks ta\u0308ielikult va\u0308ljaarenenud. Tal on suus kaks lo\u0303ikehammast nii u\u0308la- kui alalo\u0303uas, silmad on lahti, keha karvadega kaetud ja ta on vo\u0303imeline kohe peale kuivamist liikuma."}]